POGODBA O ČLANSTVU

**ki jo skleneta**

**KOLEKTIVNA ORGANIZACIJA**

**Združenje SAZAS**, Špruha 19, 1236 Trzin, ki jo zastopa predsednik Upravnega odbora, Matjaž Zupan

in

**AVTOR oz. IMETNIK PRAVICE**

|  |  |  |  |  |  |
| --- | --- | --- | --- | --- | --- |
| **Včlanjujem se kot FIZIČNA oseba:** | | | | | |
| Ime: |  | | Priimek: |  | |
| **Včlanjujem se kot PRAVNA oseba:** | | | | | |
| Naziv pravne osebe: | |  | | | |
| **Podatki o fizični oz. pravni osebi:** | | | | | |
| Naslov: | |  | | | |
| Poštna št.: | |  | Pošta: | |  |
| Telefon: | |  | E-naslov: | |  |
| EMŠO / matična št.: | |  | ID/davčna št.: | |  |
| SWIFT: | |  | IBAN: | |  |
| Naziv in sedež banke: | |  | | | |

|  |
| --- |
| **IZRECNO SOGLASJE:**  **DA**  **NE** |
| za oblikovanje Sklada za promocijo kulturnih dejavnosti ali drugega podobnega sklada, ki je v skladu z internimi akti Združenja SAZAS. |

(v nadaljevanju: **član**)

1. člen

**Uvodne ugotovitve**

Pogodbeni stranki sta soglasni, da želita medsebojno sodelovati in na dan sklenitve te pogodbe ugotavljata:

* da je Združenje SAZAS kolektivna organizacija, ki kolektivno upravlja in uveljavlja avtorske pravice avtorjev oziroma imetnikov avtorske pravice;
* da ima Združenje SAZAS dovoljenje Urada Republike Slovenije za intelektualno lastnino št. 800-3/96 z dne 12. 03. 1998 za kolektivno upravljanje avtorske pravice na delih s področja glasbe v primeru priobčitve neodrskih glasbenih del javnosti (male pravice);
* da je izpolnjevanje pogojev iz Statuta Združenja SAZAS bistvena sestavina te pogodbe;
* da si Združenje SAZAS prizadeva pridobiti dovoljenje za kolektivno upravljanje pravic na drugih področjih v skladu z Zakonom o avtorski in sorodnih pravicah (Ur. l. RS, št. 21/95 s spremembami in dopolnitvami, v nadaljevanju ZASP).

1. člen

**Dolžnosti Združenja SAZAS**

Združenje SAZAS upravlja in uveljavlja avtorsko pravico člana v skladu s Statutom Združenja SAZAS in ZASP ter dovoljenjem Urada RS za intelektualno lastnino, in sicer v primeru priobčitve neodrskih glasbenih del javnosti (male pravice).

Združenje SAZAS bo upravljalo in uveljavljalo avtorske pravice člana na enak način in pod enakimi pogoji, kot jih upravlja in uveljavlja za vse druge domače in tuje avtorje ter imetnike pravic na podlagi ZASP, aktov Združenja SAZAS, mednarodnih pogodb in sklepov organov upravljanja.

Združenje SAZAS bo skladno z določbami ZASP zastopalo člana v sporih pred sodišči in drugimi organi.

1. člen

**Pravice člana**

Član ima pravico udeležiti se sej Zbora članov Združenja SAZAS, voliti in sprejemati odločitve na Zboru članov Združenja SAZAS ter prejemati letna poročila Združenja SAZAS, in druge pravice, ki mu jih dodeljujejo ZASP in splošni akti Združenja SAZAS.

Član ima pravico izbire glede odločitve o izrecnem soglasju za oblikovanje Sklada za promocijo kulturnih dejavnosti ali drugega podobnega sklada, ki je v skladu z internimi akti Združenja SAZAS, in sicer, da se del njegovega avtorskega honorarja odvede v ta namen. Član se s podanim izrecnim soglasjem strinja, da se odločitev o višini deleža odvedenih sredstev izglasuje vsakokrat le na seji Zbora članov.

1. člen

**Dolžnosti člana**

Dolžnost člana Združenja SAZAS je, da spoštuje določila te pogodbe, določbe ZASP in določbe aktov Združenja SAZAS ter varuje interese in ugled Združenja SAZAS.

Član bo morebitna sporna vprašanja in spore, ki bi lahko oziroma bi nastali v zvezi z delovanjem Združenja SAZAS, primarno reševal znotraj Združenja SAZAS, v okviru postopkov, kot jih določajo akti Združenja SAZAS.

Član se bo vzdržal kakršnih koli dejanj, ki bi lahko prizadeli interese, ugled ali povzročili škodo Združenju SAZAS. Vsako takšno ravnanje pomeni hujšo kršitev te pogodbe.

O nastalih spremembah, v pogodbi navedenih osebnih podatkov, je član dolžan obvestiti Združenje SAZAS v čim krajšem času, oziroma najkasneje v 30 (tridesetih) dneh po nastali spremembi.

5. člen

**Veljavnost pogodbe**

Pogodba je sklenjena z dnem podpisa in začne veljati od pridobitve statusa članstva s tem, da nastopi članstvo s 1. Januarjem, ki sledi datumu, ko o pogojih o sprejemu avtorja v članstvo odloči Glasbeni odbor Združenja SAZAS oziroma v primeru pritožbe na Upravni odbor Združenja SAZAS po dokončni odločitvi Upravnega odbora Združenja SAZAS.

Pogodba je pod pogoji iz Statuta Združenja SAZAS sklenjena za obdobje petih (5) let. Članstvo se po preteku petih (5) let avtomatično podaljša, v kolikor so za to izpolnjeni zahtevani pogoji.

V kolikor nastopi kateri od pogojev za prenehanje članstva iz Statuta Združenja SAZAS, je pogodba v skladu s 3. odst. 59. člena Obligacijskega zakonika (Ur. l. RS, št. 83/2001) z dnem nastopa pogoja razvezana po samem zakonu.

Pogodbo lahko član odpove pred iztekom veljavnosti pogodbe pod pogoji, kot jih določa Statut Združenja SAZAS.

6. člen

**Reševanje sporov**

Stranki bosta vse morebitne spore skušali reševati sporazumno in po mirni poti, šele v kolikor to ne bo mogoče, je za reševanje sporov pristojno sodišče v Ljubljani.

7. člen

Pogodba je sklenjena v dveh (2) izvodih, od katerih vsaka pogodbena stranka prejme en (1) izvod.

Kraj, datum:

**Član**:

Kraj, datum:

Združenje SAZAS

Predsednik UO

Matjaž Zupan